גרייס ג'ונס

גרייס ג'ונס (באנגלית: Grace Jones; נולדה ב-19 במאי 1948) היא זמרת, שחקנית ודוגמנית ממוצא ג'מייקני. גרייס בברלי ג'ונס נולדה בספניש טאון, ג'מייקה, בתם של מרג'ורי וויליאמס (1927-2017) והבישופ רוברט. ו. ג'ונס (1925-2008), היו לה שני אחים גדולים ועוד 4 אחים ואחיות צעירים ממנה. גדלה עד גיל 13 אצל סביה כיוון שהוריה עבדו בארצות הברית. היא גדלה למשפחה דתית מאוד ובילדותה עסקה בספורט. כשהייתה בת 13, עברה יחד עם משפחתה לסירקיוז אשר במדינת ניו יורק. לאחר סיום לימודיה בתיכון למדה ספרדית באוניברסיטת סירקיוז. סבה מצד אימה, ג'ון וויליאמס היה מוזיקאי אשר ניגן עם נט קינג קול. בזמן לימודיה, פגשה ג'ונס פרופסור לדרמה, שהציע לה לשחק במחזה שתכנן להציג בפילדלפיה. לאחר מכן חתמה על חוזה עם חברת דוגמנות. לאחר שלא הצליחה להשיג תפקידי משחק נוספים, עברה ב-1970 לפריז, שם הופיעה על שעריהם של מגזינים כמו שטרן, ווג ו-Elle. ג'ונס משכה את תשומת לבם של בכירים בתעשיית האופנה בפריז ודגמנה עבור מעצב הנעליים אזדין אליה. בזמן שדגמנה בפריז, התגוררה ג'ונס עם ג'רי הול ועם ג'סיקה לאנג. שלושתן נהגו ללכת יחד למועדונים. אנשים נוספים, שעמם התיידדה בשנותיה בפריז, היו איב סן-לורן, ג'ורג'ו ארמני וקרל לגרפלד. לאחר שביססה את מעמדה כדוגמנית באירופה, התמקדה ג'ונס בקריירה בתחום המוזיקה. ב-1975 הוציאה לאור את הסינגל הראשון שלה, "I Need a Man". לאחר מכן הוציאה את הסינגל Sorry", "That's the Trouble. סינגל נוסף שהוציאה, "La Vie en rose", היה גרסת כיסוי לשירה של אדית פיאף. שיריה של ג׳ונס עוררו עניין, והיא הוחתמה בחברת איילנד רקורדס, שם עבדה עם מי שהפיק את רוב תקליטיה של הזמרת גלוריה גיינור. בספטמבר 1977 יצא אלבומה הראשון, "Portfolio". הסינגל החמישי והאחרון באלבום היה "What I Did for Love". לאחר מכן הקליטה ג'ונס את אלבומה השני באולפני סיגמה בפילדלפיה. האלבום שיצא ביוני 1978 היה המשך לאלבום הראשון ונקרא "Fame". הסינגל הראשון באלבום, "Do or Die", הצליח מאוד במועדוני לילה. לאחר מכן יצא "Autumn Leaves", גרסת כיסוי לשירו של ז'אק פרוור. הסינגל השלישי באלבום היה "Fame" כשם האלבום. הסינגל הרביעי והאחרון היה "Am I Ever Gonna Fall in Love in New York City". בספטמבר 1979 הוציאה ג'ונס את אלבומה השלישי שנשא את השם "Muse". הסינגל הראשון היה "On Your Knees" ואחריו יצא "Don't Mess with the Messer" כסינגל השני והאחרון מהאלבום. ב-9 במאי 1980 יצא אלבומה הרביעי של ג'ונס שנקרא "Warm Leatherette". הסינגל הראשון היה "A Rolling Stone". אחריו יצאו "Love Is the Drug", "The Hunter Gets Captured by the Game" ו"Private Life". הסינגל החמישי היה "Warm Leatherette" שנכנס ל-20 הגדולים. אחריו יצא "Breakdown" והסינגל השביעי והאחרון היה "Pars". Nightclubbing שהיה אלבומה החמישי של ג'ונס יצא ב-11 במאי 1981. הסינגל הראשון היה "Demolition Man", אחריו יצא "I've Seen That Face Before (Libertango)". הסינגל השלישי מהאלבום היה "Pull Up to the Bumper" והרביעי היה "Use Me". לאחר מכן יצא הסינגל "Feel Up" והסינגל השישי והאחרון מהאלבום היה "Walking in the Rain". אלבומה השישי של ג'ונס יצא ב-7 בנובמבר 1982 ונקרא "Living My Life". הסינגל הראשון היה "Nipple to the Bottle" ואחריו יצאו "The Apple Stretching" ו"My Jamaican Guy". לאחר מכן יצא "Cry Now, Laugh Later" והסינגל החמישי והאחרון מהאלבום היה "Unlimited Capacity for Love". ב-1984 שיחקה ג'ונס בסרט קונאן המשמיד לצדו של ארנולד שוורצנגר. על תפקיד זה הייתה מועמדת לפרס סאטורן בקטגוריית שחקנית המשנה הטובה ביותר. שנה לאחר מכן גילמה את דמותה של "מיי דיי" ב"רצח בעיניים", הסרט ה-14 בסדרת סרטי ג'יימס בונד. גם על סרט זה הייתה מועמדת לפרס סאטורן באותה הקטגוריה. לאחר סיום צילומי הסרט "רצח בעיניים" החלה ג'ונס לעבוד על אלבומה הבא שהיה האחרון שיצא תחת חברת איילנד רקורדס. האלבום שנקרא "Slave to the Rhythm" יצא ב-28 באוקטובר 1985. הסינגל הראשון נקרא כשם האלבום "Slave to the Rhythm" והפך מהר מאוד לסינגל הכי מצליח של ג'ונס עד כה. הסינגל השני והאחרון מהאלבום היה "Jones the Rhythm". בסוף אותה שנה הוציאה ג'ונס אלבום אוסף שנקרא "Island Life". לאחר הצלחת אלבומה הקודם החלה ג'ונס לעבוד על אלבום חדש יחד עם חברת מנהטן רקורדס. אלבומה השמיני של ג'ונס נקרא "Inside Story" ויצא ב-14 בנובמבר 1986. הסינגל הראשון היה "I'm Not Perfect (But I'm Perfect for You)" ואחריו יצא "Party Girl". בתחילת 1987 יצא "Crush" ואחריו יצא "Victor Should Have Been a Jazz Musician" שהיה הסינגל הרביעי והאחרון מהאלבום. בשנת 1988 צולם הסרט 'פרנטיק' בכיכובו של האריסון פורד, ברחבי פריז. הפסקול של אניו מוריקונה עם שיר הנושא המצליח I've seen that face before בביצועה של גרייס ג'ונס תרמו רבות לאווירת הסרט. לאחר מכן שיחקה ג'ונס במספר סרטים שלא זכו להצלחה קולנועית רבה. אלבומה התשיעי של ג'ונס יצא ב-13 באוקטובר 1989 ונקרא "Bulletproof Heart". הסינגל הראשון היה "Love on Top of Love". אחריו יצא "Amado Mio" שהיה הסינגל השני והאחרון מהאלבום. ב-1990 הופיעה ג'ונס בסרט התיעודי "Superstar: The Life and Times of Andy Warhol". לאחר מכן היא שיחקה במספר סרטים שלא זכו להצלחה וביצעה כמה שירים שנכנסו לפסקולים של סרטים שונים. ג'ונס הקליטה שני אלבומים שמעולם לא ראו אור. בשנת 1993 הוציאה ג'ונס אלבום אוסף בשם "The Ultimate". ב-1994 עבדה יחד עם טריקי על אלבום בשם "Force of Nature" אך הוא לא יצא בגלל חילוקי דעות בין השניים. ב-16 ביוני 1998 יצא אלבום אוסף בשם "Private Life: The Compass Point Sessions". ב-2000 שיתפה ג'ונס פעולה עם הזמרת ליל קים בשיר "Revolution". בשנת 2002 שיתפה ג'ונס פעולה עם הזמר לוצ'אנו פבארוטי. ב-21 באוקטובר 2003 הוציאה ג'ונס אלבום להיטים שנקרא "20th Century Masters – The Millennium Collection: The Best of Grace Jones". בדצמבר אותה שנה יצא אלבום אוסף נוסף של ג'ונס שנקרא "The Universal Masters Collection". ב-14 ביוני 2004 יצא האלבום "The Collection". ב-2006 יצאו אלבומי האוסף "The Grace Jones Story" ו"The Ultimate Collection ". ב-3 בנובמבר 2008 הוציאה ג'ונס את אלבומה העשירי שנקרא "Hurricane". הסינגל הראשון היה "Corporate Cannibal". אחריו יצא הסינגל "Williams' Blood". הסינגל השלישי היה "Well Well Well" והסינגל הרביעי והאחרון מהאלבום היה "Love You to Life". בשנת 1982 ג'ונס קיימה הופעה באירוע הפתיחה של מועדון ה"קוליסאום" בתל אביב. ג'ונס ידועה בזכות הלוק האופייני הכולל תספורות קצרות וחליפות גבריות. כאשר מתווספת לכך קומתה הגבוהה יחסית (1.75 מ'), מתקבלת תדמית אנדרוגינית. ב-1989 נישאה ג'ונס למפיק כריס סטנלי. ב-1996 נישאה לשומר הראש אטילה אלטונביי. כמו כן הייתה לה מערכת יחסים עם דולף לונדגרן ששימש כשומר ראשה. לג'ונס בן מהמעצב הצרפתי ז'אן פול גוד, מבנה פאולו (יליד 1979) יש לה נכדה אחת. 1977: Portfolio 1978: Fame 1979: Muse 1980: Warm Leatherette 1981: Nightclubbing 1982: Living My Life 1985: Slave to the Rhythm 1986: Inside Story 1989: Bulletproof Heart 2008: Hurricane 1985: Island Life 1993: The Ultimate 1998: Private Life: The Compass Point Sessions 2003: 20th Century Masters – The Millennium Collection: The Best of Grace Jones 2003: The Universal Masters Collection 2004: The Collection 2006: The Grace Jones Story 2006: The Ultimate Collection מדיה וקבצים בנושא גרייס ג'ונס בוויקישיתוף אתר האינטרנט הרשמי של גרייס ג'ונס גרייס ג'ונס, ברשת החברתית פייסבוק גרייס ג'ונס, ברשת החברתית אקס (טוויטר) גרייס ג'ונס, ברשת החברתית אינסטגרם גרייס ג'ונס, סרטונים בערוץ היוטיוב גרייס ג'ונס, ברשת החברתית Goodreads גרייס ג'ונס, במסד הנתונים הקולנועיים IMDb (באנגלית) גרייס ג'ונס, באתר AllMovie (באנגלית) גרייס ג'ונס, באתר Rotten Tomatoes (באנגלית) גרייס ג'ונס, באתר Metacritic (באנגלית) גרייס ג'ונס, במסד הנתונים הקולנועיים KinoPoisk (ברוסית) גרייס ג'ונס, באתר אפל מיוזיק (באנגלית) גרייס ג'ונס, באתר ספוטיפיי גרייס ג'ונס, באתר סאונדקלאוד (באנגלית) גרייס ג'ונס, באתר Last.fm (באנגלית) גרייס ג'ונס, באתר AllMusic (באנגלית) גרייס ג'ונס, באתר MusicBrainz (באנגלית) גרייס ג'ונס, באתר דיזר גרייס ג'ונס, באתר Yandex.Music (ברוסית) גרייס ג'ונס, באתר Discogs (באנגלית) גרייס ג'ונס, באתר Songkick (באנגלית) גרייס ג'ונס, באתר Genius גרייס ג'ונס, באתר SecondHandSongs גרייס ג'ונס, באתר בילבורד (באנגלית) גרייס ג'ונס, באתר טיידל (באנגלית) גרייס ג'ונס, באתר אמזון מיוזיק גיא גורן‏, כשבגרוש היה חור: גרייס ג'ונס ממליצה לצרוך קוקאין דרך הישבן, באתר וואלה, 4 באוקטובר 2015 אסור לפספס‏, גרייס ג'ונס חוזרת בגיל 70 - ולא תאמינו איך היא נראית היום, באתר וואלה, 3 במרץ 2019